Skriv til din stortingsrepresentant. Kopier gjerne teksten nedenfor, eller lag din egen.

Kjære stortingrepresentant, jeg er redd for å miste råderetten over vannkrafta vår!

Da jeg i høst ga [deg – representantens navn] og [ditt parti] min stemme, var det blant annet fordi jeg var trygg på at du og partiet ville bruke handlingsrommet i EØS-avtalen til å stanse videre EU-tilpasning og suverenitetsavståelse. 

Jeg er nå alvorlig bekymret fordi regjeringen foreslår å legge Norge inn under EUs energibyrå (ACER). Dette vil trolig gi høyere «europeisk» strømpris for alle, det kan true den kraftkrevende industrien vår og det vil medføre en utstrakt effektkjøring med store konsekvenser for naturlivet i vassdragene. Mest alvorlig er at Norge som nasjon kan miste styrings- og råderetten over reglene og omfanget av krafteksport. 

Regjeringen hevder til tross for dette at en slik myndighetsoverføring til EU er «mindre inngripende». Metoden er at vedtak i energibrået ACER kopieres av overvåkningsorganet ESA og kopieres på nytt av en nyopprettet reguleringsmyndighet for energi (RME).  Alibiet er at det er RME som blir instruert og som fatter de formelle vedtak overfor norske borgere og bedrifter. Men RME må kopiere vedtakene og det blir lovbestemt at norske myndigheter ikke kan instruere RME.

Med dette ønsker regjeringen å avverge at Stortinget følger normale konstitusjonelle spilleregler som tilsier at en slik suverenitetsavståelse ikke kan skje uten at det foreligger tre fjerdedels flertall i Stortinget (Grunnloven § 115). 

Jeg forventer at du er enig med meg i at både suverenitetsavståelsen og den ukonstitusjonelle framgangsmåten er uakseptabel. Jeg ser frem til at du gjør din innsats som folkevalgt for å forsvare og beholde uinnskrenket norsk råderett og styringsrett over vannkrafta vår. Og sørger for en behandling etter Grunnlovens § 115.

Det hviler et tungt ansvar på deg. Jeg følger nøye med og ønsker lykke til!

Med hilsen

[Ditt navn og fylke]
[sted og dato]

Hvordan finner jeg min stortingsrepresentant?
Du finner vedkommende på partioversikten til stortinget. Du kan også søke på fylke.
Klikk på representantens navn for å se e-postadresse og annen kontaktinformasjon.

Lenke til partioversikten:
https://www.stortinget.no/no/Representanter-og-komiteer/Partiene/Partioversikt/